Ministrul de Interne Gabriel Oprea devine personaj principal in ancheta legata de moartea tanarului motociclist care si-a pierdut viata in misiune, in timp ce ii deschidea calea demnitarului.



Potrivit unor surse, vicepremierul ar putea fi audiat ca martor in dosar, iar declaratia lui ar trebui sa lamureasca inclusiv contextul in a care a beneficiat de escorta politiei rutiere. Cu alte cuvinte anchetatorii vor sa afle ce chestiune urgenta l-a deternimat pe Oprea sa ceara coloana oficiala.

Politistii aflati in seara tragediei, in masina Biroului Rutier, parte a coloanei oficiale create special pentru ca ministrul de interne Gabriel Oprea sa circule nestingherit prin oras au dat deja primele declaratii in fata procurorilor. Au povestit cum agentul Bogdan Gigina, aflat in deschidere, a intrat in plin in groapa de pe sosea. Surse apropiate de ancheta sustin ca nu este clar daca cei doi colegi ai sai au oprit la locul accidentului pentru a-i da colegului lor o mana de ajutor, asa cum era si legal si uman, sau... daca au primit vreun ordin sa isi continue drumul pentru a nu atrage atentia.

Pe retelele de socializare, politistii ii reamintesc ministrului de interne ca trebuie sa le fie aproape. Pana acum insa, generalul Oprea nu a dat nicio declaratie despre aceasta tragedie.

“L-a tinut pe asta si l-a haituit ca sa se duca repede sa asigure ca e coloana oficiala”, spune un fost politist de la brigada rutiera, sub protectia anonimatului. “Nu conteaza ca e ministrul de interne, ca e Preafericitul, astazi toti vor coloana oficiala.”

Ancheta se anunta complicata, iar procurorii vor ca cel mai important martor, insusi ministrul Gabriel Oprea, sa dea declaratii. Marturia lui este importanta. Trebuie sa lamureasca ce s-a intamplat cu motociclistul care si-a pierdut viata incercand sa o protejeze pe a lui, dar mai ales de ce a cerut escorta. Potrivit legislatiei, Presedintele Romaniei, presedintii celor doua camere ale Parlamentului si Premierul sunt singurii demnitari care pot circula in coloana oficiala escortati de forte ale politiei rutiere - inclusiv motociclisti. Ministrul de interne are un asemenea privilegiu numai in situatii deosebite. Dar toate aceste detalii vor fi lamurite saptamana viitoare. Ministerul de Interne a primit oficial solicitarea de a le pune la dispozitie anchetatorilor legislatia in domeniu si documentatia legata de constituirea coloanei oficiale.

Asta si pentru ca unii bucuresteni sustin ca l-ar fi vazut pe vicepermier ajungand cu o coloana oficiala la un restaurant, care nu are nimic de-a face cu siguranta nationala sau cu situatiile deosebite..

“In ultimul timp nu au mai venit, dar asta vara au fost zilnic. Masinile au geamuri fumurii, nu se stie cine intra, cine iese. Daca vine vreun oficial inalt intra in restaurant si acolo coboara Sunt si motociclisti, intotdeauna cate doi.”, spune un martor. Altii declara ca l-au vazut si pe vicepremierul Oprea.

Doua expertize vor fi extrem de importante in economia acestui caz si vor fi facute curand: expertiza tehnica a moticicletei care a cazut peste agentul Gigina, dar mai ales expertiza dinamicii producerii tragediei.

Sambata seara, la locul accidentului s-au adunat sute de motociclisti. Au aprins candele, apoi vor continua acest mars al tacerii. Duminica, la ora 14:00, in Piata Universitatii din Capitala urmeaza sa aiba un loc un protest prin care se cere demisia vicepremierului.